**Mireasa sufletului meu**

*Alina Cristian*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mireasa sufletului meu

Îți mai amintești iubito

Ziua-n parcul cu castani?

Ne plimbam mână în mână

Fericiți ca doi școlari.

Tu purtai rochiță albă

Și-n obraji aveai bujori...

Și când eu te sărutam,

Pomii ne-alintau cu flori.

Îți mai amintești iubito

Când ți-am spus că te iubesc?

M-ai privit cu ochii mari,

Și-ai roșit...ah ce moment!

Și eram atât de tineri,

Doi copii, fii de țărani...

Nu știam de griji, de rele,

Însă viața ne-a-nvățat.

Îți mai amintești iubito

Cum stăteai pe brațul meu?

Mă rugam să-ți fie frig,

Să te-mbrățișez mereu.

Copaciii erau în floare,

Iar eu te sorbeam de drag...

Însă viața e haină

Și-am plecat să fac un ban.

Pe poteca-nstrăinării,

Am pornit cu pas timid...

Am scrâșnit din dinți puternic

Și-am jurat c-o să revin.

Îți mai amintești iubito?

Am promis că nu te uit...

Astăzi m-am întors acasă,

Te caut cu ochi flămânzi.

Ah, ce vremuri depărtate!

Ochii mei cată prin lunci...

Și-ți așteaptă chipul tandru,

Să-mi apară ca-n trecut.

Liliacu-i iar în floare

Și-mi șoptește-ncetișor...

Că ți-e dor de-o-mbrățișare,

De-ai mei ochi pătrunzători.

-Hai iubito de te-arată!

Curmă-mi dorul arzător...

Vin' să te sărut o dată

Iar apoi, pot și să mor.

Gura ta de fragă coaptă,

S-o mai simt, pe gura mea...

Iară seara când ne-o strânge,

Ne-om ascunde-n haina mea.

Vom trăi visul aievea,

Cel visat de amândoi...

Și-o să te-mbrac în fericire

Mireasa sufletului meu.

~6 Mai 2015~